CELEX: 32019D1332
Language: bg
Date: 2019-06-25 00:00:00
Title: Решение (ЕС) 2019/1332 на Съвета от 25 юни 2019 година за подписване, от името на Съюза, и за временно прилагане на Споразумението за партньорство в областта на устойчивото рибарство между Европейския съюз и Република Гамбия и на Протокола заприлагането на Споразумението за партньорство

8.8.2019   
               
               
                  BG
               
               
                  Официален вестник на Европейския съюз
               
               
                  L 208/1
               
            
         РЕШЕНИЕ (ЕС) 2019/1332 НА СЪВЕТА
         от 25 юни 2019 година
         за подписване, от името на Съюза, и за временно прилагане на Споразумението за партньорство в областта на устойчивото рибарство между Европейския съюз и Република Гамбия и на Протокола заприлагането на Споразумението за партньорство
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
         като взе предвид предложението на Европейската комисия,
         като взе предвид препоръката на Комисията и решението на Съвета за разрешаване на започването на преговори,
         като има предвид, че:
         
                     (1)
                  
                  
                     Комисията проведе от името на Съюза преговори за Споразумение за партньорство в областта на устойчивото рибарство между Европейския съюз и Република Гамбия (наричано по-нататък „Споразумението за партньорство“) и за протокол за прилагането на Споразумението за партньорство (наричан по-нататък „протоколът“). Споразумението за партньорство и протоколът бяха парафирани на 19 октомври 2018 г.
                  
               
                     (2)
                  
                  
                     Споразумението за партньорство отменя Споразумението между Европейската икономическа общност и правителството на Република Гамбия относно риболова в открито море край бреговете на Гамбия (1), което влезе в сила на 2 юни 1987 г.
                  
               
                     (3)
                  
                  
                     Целта на протокола е да се осигури възможност за Съюа и Гамбия да работят заедно в по-тясно сътрудничество за насърчаването на политика на устойчиво рибарство и отговорно използване на рибните ресурси във водите на Гамбия.
                  
               
                     (4)
                  
                  
                     Споразумението за партньорство и протоколът следва да бъдат подписани. За да се осигури бързо започване на риболовните дейности на корабите на Съюза, Споразумението за партньорство и протоколът следва да се прилагат временно от тяхното подписване до приключване на процедурите, необходими за влизането им в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването, от името на Съюза, на Споразумението за партньорство в областта на устойчивото рибарство между Европейския съюз и Република Гамбия и на Протокола за прилагането на Споразумението за партньорство в областта на устойчивото рибарство между Европейския съюз и Република Гамбия се разрешава, при условие за сключването на посочените актове.
            Текстовете на Споразумението за партньорство и на протокола са приложени към настоящото решение.
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) Споразумението за партньорство и протокола от името на Съюза.
         
         
            Член 3
            В съответствие с член 14 от Споразумението за партньорство то се прилага временно от датата на подписването му до приключване на процедурите, необходими за влизането му в сила (2).
         
         
            Член 4
            В съответствие с член 13 от протокола той се прилага временно от датата на подписването му до приключване на процедурите, необходими за влизането му в сила (3).
         
         
            Член 5
            Настоящото решение влиза в сила в деня на приемането му.
         
         
            Съставено в Люксембург на 25 юни 2019 година.
            
               
                  За Съвета
               
               
                  Председател
               
               A. ANTON
            
         
         
            (1)  ОВ L 146, 6.6.1987 г., стр. 3.
         
            (2)  Датата, от която Споразумението за партньорство ще се прилага временно, ще бъде публикувана в Официален вестник на Европейския съюз от Генералния секретариат на Съвета.
         
            (3)  Датата, от която протоколът ще се прилага временно, ще бъде публикувана в Официален вестник на Европейския съюз от Генералния секретариат на Съвета.